

APSTIPRINĀTI

ar Ādažu novada pašvaldības domes

2025. gada 27. februāra sēdes lēmumu

(protokols Nr.  5 § 9)

**SAISTOŠIE NOTEIKUMI**

Ādažos, Ādažu novadā

2025. gada 27. februārī **Nr.** **8/2025**

**Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas**

*Izdoti saskaņā ar Vispārējās izglītības likuma*

*26. panta pirmo daļu*

**I. Vispārīgie jautājumi**

1. Saistošie noteikumi nosaka pirmsskolas vecuma bērnu reģistrācijas kārtību Ādažu novada pašvaldības finansēta pirmsskolas izglītības pakalpojuma saņemšanai (turpmāk – pakalpojums) un bērnu nodrošināšanai ar vietu pašvaldības izglītības iestādē, kas īsteno vispārējās pirmsskolas izglītības programmas (turpmāk – iestāde).
2. Pakalpojumu bērnam nodrošina vienā iestādē pieteikumu reģistrācijas secībā, ne ātrāk kā no pusotra gada vecuma uz uzņemšanas brīdi iestādē.
3. Pieteikumu iesniegšana bērna uzņemšanai iestādē notiek visu kalendāra gadu.

**II. Reģistrācijas un izslēgšanas kārtība**

1. Pieteikumu reģistrācijai bērna uzņemšanai iestādē ir tiesīgs iesniegt viens no bērna vecākiem vai likumiskajiem pārstāvjiem (turpmāk – vecāks), sākot no bērna dzimšanas reģistrācijas dienas.
2. Pieteikums tiek iesniegts un reģistrēts vienotā rindā (turpmāk – reģistrs) uz iestādēm.
3. Vecāks pieteikumu var iesniegt:
	1. elektroniski – interneta vietnē [www.epakalpojumi.lv](http://www.epakalpojumi.lv) (turpmāk – datubāze);
	2. klātienē (klātienē iesniedzamā pieteikuma forma pielikumā) – Ādažu novada Valsts un pašvaldības vienotajā klientu apkalpošanas centrā Gaujas ielā 33A, Ādažos, Ādažu nov. un Stacijas ielā 5, Carnikavā, Carnikavas pag., Ādažu nov. (turpmāk – VPVKAC);
	3. valsts pārvaldes pakalpojumu portālā [www.latvija.gov.lv](http://www.latvija.gov.lv), nosūtot pieteikumu uz pašvaldības oficiālo elektronisko adresi.
4. Iesniedzot pieteikumu VPVKAC, vecāks uzrāda savu un bērnu personu apliecinošu dokumentu, aizpilda pieteikumu, pievienojot tam ārpus kārtas priekšrocības apliecinoša dokumenta kopiju, ja minētās ziņas jau neatrodas pašvaldības rīcībā. [Militārā dienesta likuma](https://likumi.lv/ta/id/63405-militara-dienesta-likums) [53. pantā](https://likumi.lv/ta/id/63405-militara-dienesta-likums#p53), [Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma](https://likumi.lv/ta/id/138750-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-dienesta-gai...%22%20%5Ct%20%22_blank) [43.1pantā](https://likumi.lv/ta/id/138750-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-dienesta-gai...#p43_1) u.c. ārējos normatīvajos aktos noteikto amatpersonu (turpmāk – Karavīrs) priekšrocību apliecinošai izziņai par atrašanos militārajā dienestā jābūt derīgai vienu mēnesi no izsniegšanas dienas.
5. Reģistrējot pieteikumu 6.1. vai 6.3. punktā minētajā kārtībā bērniem, kuriem ir šajos noteikumos noteiktās ārpus kārtas priekšrocības, pieteikumam jāpievieno pamatojuma dokuments, ja minētās ziņas jau neatrodas pašvaldības rīcībā.
6. Reģistrējot pieteikumu 6.1 vai 6.3. punktā minētajā kārtībā, Karavīrs desmit dienu laikā no reģistrēšanas datuma iesniedz VPVKAC 7. punktā noteikto izziņu. Ja izziņa netiek iesniegta termiņā, pieteikumu reģistrē pieteikumu reģistrācijas secībā un, veidojot uzņemamo bērnu sarakstu, nepiemēro 20.1. apakšpunkta noteikumu. Ja Karavīra statuss tiek iegūts vēlāk, tad izziņu iesniedz desmit dienu laikā no statusa iegūšanas brīža.
7. Ja pieteikumu iesniedz cita persona, pārstāvim jāuzrāda vai jāiesniedz pārstāvības tiesību apliecinošs dokuments. Datubāzē kā pieteicēju reģistrē vecāku, kurš izdevis pilnvaru.
8. Ja tehnisku iemeslu dēļ datubāzē nav iespējams aizpildīt pieteikumu vai nevar pārbaudīt 13. punktā noteikto informāciju, vecākam ir tiesības aizpildīt pieteikumu un iesniegt to šo noteikumu 6.2. vai 6.3. apakšpunktā noteiktajā kārtībā. Pašvaldības Centrālās pārvaldes Izglītības un jaunatnes nodaļa (turpmāk – Izglītības nodaļa) nodrošina šāda pieteikuma ievadīšanu datubāzē iesniegšanas secībā.
9. Ja pēc datubāzes tehnisko problēmu novēršanas konstatēts kāds no 13. punktā minētajiem gadījumiem, Izglītības nodaļa informē pieteicēju par pieteikuma anulēšanu, nosūtot elektronisko pasta sūtījumu uz pieteikumā norādīto elektroniskā pasta adresi.
10. Pieteikumu nereģistrē, ja:
	1. bērns jau saņem pakalpojumu iestādē;
	2. pieteikums pakalpojuma saņemšanai reģistrēts iepriekš.
11. Iesniedzot pieteikumu, vecāks prioritārā secībā norāda vēlamās iestādes.
12. Vecākam ir iespēja aktualizēt datus (vēlamo iestādi un kontaktinformāciju) datubāzē vai rakstveidā, informāciju iesniedzot VPVKAC vai valsts pārvaldes pakalpojumu portālā [www.latvija.gov.lv](http://www.latvija.gov.lv), nosūtot iesniegumu uz pašvaldības oficiālo elektronisko adresi vai nosūtot e-pastu adresē izglitiba@adazunovads.lv.
13. Bērna vieta reģistrā veidojas bērna dzimšanas gada ietvaros, kārtojot secīgi vienā kalendāra gadā dzimušo bērnu pieteikumus atbilstoši iesniegšanas datumiem.
14. Ja, veicot datu pārbaudi, Izglītības nodaļa konstatē, ka zuduši vai mainījušies apstākļi, kas bija par pamatu bērna iekļaušanai reģistrā vai ārpus kārtas priekšrocības piemērošanai, tad Izglītības nodaļa aktualizē datus reģistrā vai arī izslēdz bērnu no reģistra. Par datu aktualizēšanu vai bērna izslēgšanu no reģistra Izglītības nodaļa nosūta informāciju vecākam, izmantojot pieteikumā norādīto saziņas kanālu.

**III. Bērnu uzņemšanas kārtība izglītības iestādē**

1. Uzņemamo bērnu sarakstu veido Izglītības nodaļa, pamatojoties uz iestāžu vadītāju sniegtajām ziņām par brīvo vietu skaitu izglītības iestādē un reģistra datiem. Sarakstā iekļauj bērnus, kuri attiecīgajā mācību gadā sasnieguši obligāto izglītības vecumu, vai līdz kārtējā gada 1. septembrim ir sasnieguši 18 mēnešu vecumu, un pieteikumā norādīts, ka pakalpojumu vēlas saņemt atbilstošā mācību gadā.
2. Veidojot uzņemamo bērnu sarakstus, bērnam vispirms tiek piedāvāta vieta pirmajā prioritāri izvēlētajā iestādē. Ja brīvo vietu skaits pirmajā prioritāri izvēlētajā iestādē nav pietiekošs, bērnam var tikt piedāvāta vieta iestādē, kas nav izvēlēta kā pirmā prioritārā.
3. Datubāzē izveido uzņemamo bērnu sarakstus pieteikumu reģistrēšanas secībā šādā kārtībā:
	1. bērni, kuriem reģistrēta prioritāte “Karavīra bērns”;
	2. Ādažu novada administratīvajā teritorijā deklarētie bērni, kuru vismaz viena vecāka, vai pārstāvja deklarētā dzīvesvieta ir Ādažu novada administratīvajā teritorijā;
	3. Ādažu novada administratīvajā teritorijā deklarētie bērni, kuru vecāku vai pārstāvju deklarētā dzīvesvieta nav Ādažu novada administratīvajā teritorijā.
4. Bērnus ar 20.1. apakšpunktā minēto prioritāti uzņem visās iestādēs pieteikumu reģistrācijas secībā, tajā skaitā, Kadagas pirmsskolas izglītības iestādē “Mežavēji” (turpmāk – KPII) ne mazāk kā 120 bērnus. Ja KPII ir saņemts mazāks pieteikumu skaits, uz atlikušajām vietām var uzņemt bērnus šajos noteikumos noteiktā kārtībā bez prioritātes “Karavīra bērns”.
5. Iestādes vadītājs divu darba dienu laikā informē Izglītības nodaļu par brīvajām vietām iestādē.
6. Mācību gada laikā bērns var tikt uzņemts iestādē atbrīvojušās vietās bērna vecumam atbilstošā grupā. Ja mācību gada laikā izglītības iestādes grupā atbrīvojas vieta, tad brīvā vieta tiek piedāvāta nākamajam attiecīgās vecuma grupas bērnam no reģistra, izņemot, ja uz attiecīgo vietu pretendē bērns ar šajos noteikumos noteiktajām prioritātēm vai ārpus kārtas priekšrocībām.
7. Veidojot uzņemamo bērnu sarakstu, Izglītības nodaļa atkārtoti aktualizē apstākļus, kas bija par pamatu bērna iekļaušanai reģistrā un ārpus kārtas priekšrocību piemērošanai. Pēc Izglītības nodaļas pieprasījuma vecākiem četru darba dienu laikā atkārtoti jāiesniedz pamatojuma dokumenti, kas dod tiesības piemērot bērnam šajos noteikumos noteiktās ārpus kārtas priekšrocības, nosūtot tos parakstītus ar drošu elektronisko parakstu uz elektroniskā pasta adresi izglitiba@adazunovads.lv, vai iesniedzot VPVKAC, vai valsts pārvaldes pakalpojumu portālā [www.latvija.gov.lv](http://www.latvija.gov.lv), nosūtot iesniegumu uz pašvaldības oficiālo elektronisko adresi, ja minētās ziņas jau neatrodas pašvaldības rīcībā.
8. Lēmumu par vietas piešķiršanu iestādē pieņem Izglītības nodaļas vadītājs.
9. Lēmumu par bērna nodrošināšanu ar vietu iestādē ārpus kārtas pieņem:
	1. ja bērns sasniedzis vecumu, no kāda uzņem iestādē un palicis bez vecāku aizgādības (t.sk. arī gadījumā, ja bērna pārstāvis nav deklarēts Ādažu novada administratīvajā teritorijā);
	2. ja bērns sasniedzis vecumu, no kāda uzņem iestādē un bērna vai pārstāvja deklarētā dzīvesvieta ir Ādažu novada administratīvajā teritorijā, iestājoties kādam no nosacījumiem:
		1. bērns ir adoptēts (izņemot, ja viens laulātais adoptē otra laulātā bērnu);
		2. bērnam noteikta invaliditāte vai vienam no vecākiem vai pārstāvim piešķirta pirmās vai otrās grupas invaliditāte;
		3. bērna nepilngadīgam brālim/māsai ir noteikta invaliditāte,
		4. bērna dvīņubrālis/dvīņumāsa ir uzaicināts vai jau apmeklē to pašu iestādi;
	3. ja bērns sasniedzis vecumu, no kāda uzņem iestādē, un kāds no vecākiem ir pašvaldības izglītības iestādes pedagoģiskais darbinieks vai pirmsskolas pedagoga palīgs iestādē;
	4. ārējos normatīvajos aktos noteiktos gadījumos par bērnu uzņemšanu iestādē ārpus kārtas.
10. Noteikumu 26. punktā noteiktajos gadījumos vecāks iesniedz iesniegumu pašvaldībai, pievienojot dokumentus, kas pamato bērna tiesības tikt uzņemtam iestādē ārpus kārtas, ja šāda informācija nav pašvaldības rīcībā.
11. Sākot ar kārtējā gada aprīli, Izglītības nodaļa izveido kārtējā gadā obligātā sagatavošanas vecuma uzņemamo bērnu sarakstu un informē uzaicināto bērnu vecākus, nosūtot informāciju uz pieteikumā norādīto saziņas kanālu.
12. Sākot ar kārtējā gada maiju, Izglītības nodaļa izveido kārtējā gadā uzņemamo bērnu sarakstu pārējās vecuma grupās un informē uzaicināto bērnu vecākus, nosūtot informāciju uz pieteikumā norādīto saziņas kanālu.
13. Vecākam, kura bērns iekļauts uzņemamo bērnu sarakstā, ir pienākums desmit darba dienu laikā no dienas, kad paziņota šo noteikumu 28. vai 29. punktā minētā informācija, iesniegt iesniegumu izglītības iestādē par bērna uzņemšanu, vai atteikties no piedāvātās vietas elektroniskajā sistēmā, vai nosūtot informāciju par atteikumu uz e-pasta adresi izglitiba@adazunovads.lv, vai iesniedzot iesniegumu klātienē VPVKAC vai valsts pārvaldes pakalpojumu portālā [www.latvija.gov.lv](http://www.latvija.gov.lv), nosūtot iesniegumu uz pašvaldības oficiālo elektronisko adresi.
14. Ja vecāks pirmreizēji atsakās no piedāvātās vietas pirmajā prioritāri izvēlētajā iestādē vai atkārtoti – no piedāvātās vietas iestādē, kas nav izvēlēta kā pirmā prioritārā, tad bērna iekļaušana uzņemamo bērnu sarakstā tiek atlikta līdz nākamajam mācību gadam, ievērojot šo noteikumu nosacījumus.
15. Ja bērna iekļaušana uzņemamo bērnu sarakstā tiek atlikta līdz nākamajam mācību gadam, tad bērnam tiek saglabāta vieta rindā, bet brīvā vieta tiek piedāvāta nākamajam bērnam no reģistra, izņemot, ja uz attiecīgo vietu pretendē bērns ar šajos noteikumos noteiktajām prioritātēm vai ārpus kārtas priekšrocībām.
16. Ja vecāks nav izpildījis šo noteikumu 30. punkta noteiktos nosacījumus, Izglītības nodaļa izslēdz bērnu no reģistra un piedāvā vakanto vietu nākamajam bērnam no rindas reģistra, izņemot, ja uz attiecīgo vietu pretendē bērns ar šajos noteikumos noteiktajām prioritātēm vai ārpus kārtas priekšrocībām. Nosacījums neattiecas uz obligātā sagatavošanas vecuma bērniem.
17. Ja atbilstoši šo noteikumu 33. punkta prasībām bērns tiek izslēgts no reģistra, bet vecāks pēc izslēgšanas no jauna iesniedz pieteikumu, tad konkrētajā mācību gadā vieta izglītības iestādē netiek piedāvāta. Nosacījums neattiecas uz obligātā sagatavošanas vecuma bērniem.
18. Vecāks līdz 1. septembrim vai uz citu uzņemšanas iestādē brīdi iesniedz iestādei bērna medicīnisko karti (veidlapa 026/u), bet Karavīrs atkārtoti iesniedz 7. punktā norādīto izziņu.
19. Iestādes vadītājs atbild par bērnu grupu komplektēšanu iestādē. Iestāde komplektē izglītojamo grupas vienreiz gadā uzņemšanai iestādē ar 1. septembri. Grupu komplektēšana notiek atbilstoši iestādes nolikumam un izglītojamo vecumposma attīstības īpatnībām.
20. Vecāku iesniegumus par iestādes maiņu Izglītības nodaļa reģistrē to saņemšanas secībā un, tiklīdz atbrīvojas vieta iesniegumā norādītajā vēlamajā iestādē, piedāvā brīvo vietu bērnam iesniegumu saņemšanas secībā, sākot ar pirmo reģistrēto.
21. Iestādes maiņa ir pieļaujama viena vecuma grupas bērniem, ja vecākiem ir nosūtīts uzaicinājums, vai bērns ir uzņemts iestādē, un:
	1. vecāki savstarpēji vienojas par maiņu. Šajā gadījumā abu bērnu vecāki iesniedz iesniegumus par iestādes maiņu abu iestāžu vadītājiem, kuri ar rīkojumu uzņem bērnu iestādē un veic attiecīgas izmaiņas VIIS datubāzē;
	2. rindas kārtībā, ja iestādes maiņai ir objektīvi iemesli (dzīvesvietas maiņa, u.tml.) un iestādē ir brīva vieta attiecīgajā vecuma grupā, uz kuru vecāks vēlas pārcelt bērnu. Lēmumu par maiņu vai atteikumu pieņem Izglītības nodaļas vadītājs.
22. Lēmumu par maiņu vai atteikumu 38.1. punkta gadījumā pieņem abu iestāžu vadītāji, kuri ar rīkojumu uzņem bērnu iestādē un veic attiecīgas izmaiņas VIIS datubāzē.
23. Vecāks līdz kārtējā gada 1. martam iesniedz iestādes vadītājam iesniegumu un ģimenes ārsta vai psihologa atzinumu Vispārējās izglītības likumā noteiktajos gadījumos, lai saīsinātu vai pagarinātu programmas apguvi bērnam par vienu gadu.

**IV. Bērnu atskaitīšanas kārtība no izglītības iestādes**

1. Bērnu atskaita no iestādes ārējos normatīvajos aktos noteiktā kārtībā.
2. Pirms iestādes vadītājs pieņem lēmumu par bērna atskaitīšanu no iestādes nepietiekama apmeklējuma dēļ, iestādes vadītājs par to brīdina bērna vecāku un nosaka viena mēneša termiņu paskaidrojuma iesniegšanai. Ja paskaidrojums nav iesniegts termiņā, tas uzskatāms par neiesniegtu.
3. Pēc bērna vecāka paskaidrojuma saņemšanas, iestāde to izvērtē un pieņem attiecīgu lēmumu.
4. Bērna prombūtne uzskatāma par attaisnojošu:
	1. bērna slimības laikā, ja to apliecina ģimenes ārsta izziņa vai karantīnas laikā;
	2. vecāku atvaļinājuma laikā;
	3. vasarā (jūnijs – augusts), neatkarīgi no vecāku atvaļinājuma ilguma;
	4. pamatojoties uz vecāka iesniegumu – uz laiku līdz vienam mēnesim kalendāra gada laikā;
	5. pamatojoties uz vecāka iesniegumu – uz laiku, kad bērnam ar ārsta atzinumu ir noteikts mājas režīms.

**V. Lēmumu vai faktiskās rīcības apstrīdēšana un pārsūdzēšana**

1. Izglītības nodaļas un iestāžu vadītāju pieņemtos lēmumus un faktisko rīcību var apstrīdēt pašvaldības Administratīvo aktu strīdu komisijā.
2. Administratīvo aktu strīdu komisijas pieņemtos lēmumus var pārsūdzēt tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.

**VI. Noslēguma jautājumi**

1. Bērniem, kuri reģistrēti reģistrā pirms šo noteikumu spēkā stāšanās, tiek saglabāts pirmreizējās reģistrācijas datums.
2. Saistošie noteikumi stājas spēkā nākamajā dienā pēc to izsludināšanas, izņemot saistošo noteikumu II. un III. nodaļas, kuras stājas spēkā 2026. gada 1. janvārī.
3. Līdz 2026. gada 1. janvārim Pašvaldības Centrālās pārvaldes Izglītības un jaunatnes nodaļas vadītājs veic Ādažu novada pašvaldības domes 2022. gada 26. janvāra saistošajos noteikumos Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” Bērnu uzņemšanas pirmsskolas izglītības iestādēs komisijai deleģētās funkcijas.
4. Ādažu novada pašvaldības domes 2022. gada 26. janvāra saistošie noteikumi Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” zaudē spēku ar 2026. gada 1. janvāri.

Pašvaldības domes priekšsēdētāja Karīna Miķelsone

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums
Ādažu novada domes 2025. gada 27. februāra
saistošajiem noteikumiem Nr. 8/2025

**Ādažu novada pašvaldībai**

**bērna vecāka Pieteikums**

**bērna uzņemšanai pašvaldības pirmsskolas izglītības iestādē vai vispārējās izglītības iestādes pirmsskolas grupā**

*obligāti aizpildĪT VisAS pieteikuma AILES*

|  |  |
| --- | --- |
| Iesniedzēja vārds, citi vārdi, uzvārds |  |
| Iesniedzēja personas kods |  |  |  |  |  |  | - |  |  |  |  |  |
| Tālruņa Nr. |  |
| Elektroniskā pasta adrese vai e-adrese |  |
| Bērna unikālais identifikators*(aizpilda VPVKAC darbinieks)* |  |
| **Pieteikums Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(aizpilda VPVKAC darbinieks)***Pirmreizējais reģistrēšanas datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(aizpilda VPVKAC darbinieks)*Lūdzu reģistrēt bērnu datubāzē pirmsskolas izglītības programmas apguvei. |
| **Ziņas par pašvaldības izglītības iestādi, kurā vēlos pieteikt bērnu***(atzīmējiet vēlamās iestādes prioritārā secībā)* |
|  | Ādažu pirmsskolas izglītības iestāde “Strautiņš” |
|  | Kadagas pirmsskolas izglītības iestāde “Mežavēji” |
|  | Ādažu vidusskolas pirmsskolas izglītības iestāde |
|  | Carnikavas pirmsskolas izglītības iestāde “Riekstiņš” |
|  | Siguļu pirmsskolas izglītības iestāde “Piejūra” |
| Vēlamais uzsākšanas datums |  |
| **Ziņas par bērnu** |
| Bērna vārds, citi vārdi, uzvārds |  |
| Bērna dzimšanas dati |  |
| Bērna personas kods |  |  |  |  |  |  | - |  |  |  |  |  |
| jā | nē | *(nosvītrojiet neatbilstošo)* apliecinu, ka es vai otrs vecāks ir **Karavīrs** |
| **Pirmsskolas izglītības pakalpojumus pašvaldības izglītības iestādē** **nodrošina domes noteiktā kārtībā. Līdz bērna uzņemšanai iestādē man ir tiesības pašvaldības noteiktā kārtībā pieprasīt līdzfinansējumu pirmsskolas izglītības pakalpojumam privātajā izglītības iestādē vai pie bērnu uzraudzības pakalpojuma sniedzēja.** |
| Esmu informēts, ka par pieteikumā minēto jebkuru ziņu izmaiņām man personīgi jāveic izmaiņas portālā vai reģistrācijas vietā. |
| Pieteikumā norādīto personas datu apstrādes mērķis ir pašvaldības 2024. gada 28. novembra saistošo noteikumu Nr. ĀNP/1-4/25/8 “Ādažu novada pašvaldības pirmsskolas izglītības nodrošināšanas funkcijas īstenošanas kārtība” izpilde un tiek veikta atbilstoši fizisko personu datu aizsardzību regulējošo normatīvo aktu prasībām. |
| Apliecinu, ka norādītās ziņas ir patiesas\*: |  |
| *(bērna vecāka paraksts)* |
| Datums: | Laiks: | Paraksts: |
| *(reģistrācijas datums, laiks, aizpilda bērna vecāks)* | *(VPVKAC darbinieka paraksts)* |

**Ādažu novada pašvaldībai**

**bērna likumiskā pārstāvja, kas nav bērna vecāks, Pieteikums**

**bērna uzņemšanai pirmsskolas izglītības iestādē vai vispārējās izglītības iestādes pirmsskolas grupā**

*obligāti aizpildĪT VisAS pieteikuma AILES*

|  |  |
| --- | --- |
| Iesniedzēja vārds, citi vārdi, uzvārds |  |
| Iesniedzēja personas kods |  |  |  |  |  | - |  |  |  |  |  |
| Dokumenta, kas apliecina pārstāvības tiesības nosaukums, datums un numurs |  |
| Tālruņa Nr. |  |
| Elektroniskā pasta adrese vai e-adrese |  |
| Bērna unikālais identifikators*(aizpilda VPVKAC darbinieks)* |  |
| **Pieteikums Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(aizpilda VPVKAC darbinieks)***Pirmreizējais reģistrēšanas datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(aizpilda VPVKAC darbinieks)*Lūdzu reģistrēt bērnu datubāzē pirmsskolas izglītības programmas apguvei. |
| **Ziņas par pašvaldības izglītības iestādi, kurā vēlos pieteikt bērnu***(atzīmējiet vēlamās iestādes prioritārā secībā)* |
|  | Ādažu pirmsskolas izglītības iestāde “Strautiņš” |
|  | Kadagas pirmsskolas izglītības iestāde “Mežavēji” |
|  | Ādažu vidusskolas pirmsskolas izglītības iestāde |
|  | Carnikavas pirmsskolas izglītības iestāde “Riekstiņš” |
|  | Siguļu pirmsskolas izglītības iestāde “Piejūra” |
| Vēlamais uzsākšanas datums |  |
| **Ziņas par bērnu** |
| Bērna vārds, citi vārdi, uzvārds |  |
| Bērna dzimšanas dati |  |
| Bērna personas kods |  |  |  |  |  |  | - |  |  |  |  |  |
| **Pirmsskolas izglītības pakalpojumus pašvaldības izglītības iestādē nodrošina pašvaldības domes noteiktajā kārtībā. Līdz bērna uzņemšanai iestādē man ir tiesības pašvaldības noteiktajā kārtībā pieprasīt līdzfinansējumu pirmsskolas izglītības pakalpojumam privātajā izglītības iestādē vai pie bērnu uzraudzības pakalpojuma sniedzēja.** |
| Es esmu informēts, ka par pieteikumā minēto jebkuru ziņu izmaiņām man personīgi jāveic izmaiņas reģistrācijas vietā. |
| Pieteikumā norādīto personas datu apstrādes mērķis ir pašvaldības 2024. gada 28. novembra saistošo noteikumu Nr. ĀNP/1-4/25/8 “Ādažu novada pašvaldības pirmsskolas izglītības nodrošināšanas funkcijas īstenošanas kārtība” izpilde un tiek veikta atbilstoši fizisko personu datu aizsardzību regulējošo normatīvo aktu prasībām. |
| Apliecinu, ka norādītās ziņas ir patiesas\*: |  |
| *(bērna likumiskā pārstāvja, kas nav vecāks, paraksts)* |
| Datums: | Laiks: | Paraksts: |
| *(reģistrācijas datums, laiks, aizpilda bērna likumiskais pārstāvis, kas nav vecāks)* | *(VPVKAC darbinieka paraksts)* |

**Ādažu novada pašvaldībai**

**pilnvarotās personas Pieteikums**

**bērna uzņemšanai pirmsskolas izglītības iestādē vai vispārējās izglītības iestādes pirmsskolas grupā**

*obligāti aizpildĪT VisAS pieteikuma AILES*

|  |  |
| --- | --- |
| Iesniedzēja vārds, citi vārdi, uzvārds |  |
| Iesniedzēja personas kods |  |  |  |  |  |  | - |  |  |  |  |  |
| Notariāli (bāriņtiesas) apstiprinātas pilnvaras Nr. |  |
| Bērna vecāka vārds, citi vārdi, uzvārds |  |
| Bērna vecāka personas kods |  |  |  |  |  |  | - |  |  |  |  |  |
| Bērna vecāka tālruņa Nr. |  |
| Bērna vecāka elektroniskā pasta adrese vai e-adrese |  |
| Bērna unikālais identifikators*(aizpilda VPVKAC darbinieks)* |  |
| **Pieteikums Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(aizpilda VPVKAC darbinieks)***Pirmreizējais reģistrēšanas datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(aizpilda VPVKAC darbinieks)*Lūdzu reģistrēt bērnu datubāzē pirmsskolas izglītības programmas apguvei. |
| **Ziņas par pašvaldības izglītības iestādi, kurā vēlos pieteikt bērnu***(atzīmējiet vēlamās iestādes prioritārā secībā)* |
|  | Ādažu pirmsskolas izglītības iestāde “Strautiņš” |
|  | Kadagas pirmsskolas izglītības iestāde “Mežavēji” |
|  | Ādažu vidusskolas pirmsskolas izglītības iestāde |
|  | Carnikavas pirmsskolas izglītības iestāde “Riekstiņš” |
|  | Siguļu pirmsskolas izglītības iestāde “Piejūra” |
| Vēlamais uzsākšanas datums |  |
| **Ziņas par bērnu** |
| Bērna vārds, citi vārdi, uzvārds |  |
| Bērna dzimšanas dati |  |
| Bērna personas kods |  |  |  |  |  |  | - |  |  |  |  |  |
| **Pirmsskolas izglītības pakalpojumus pašvaldības izglītības iestādē** **nodrošina domes noteiktā kārtībā. Līdz bērna uzņemšanai iestādē man ir tiesības pašvaldības noteiktā kārtībā pieprasīt līdzfinansējumu pirmsskolas izglītības pakalpojumam privātajā izglītības iestādē vai pie bērnu uzraudzības pakalpojuma sniedzēja.** |
| Uzaicinājumu uz pašvaldības izglītības iestādi sūtīt uz *(norādīt elektroniskā pasta adresi)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| Pieteikumā norādīto personas datu apstrādes mērķis ir pašvaldības 2024. gada 28. novembra saistošo noteikumu Nr. ĀNP/1-4/25/8 “Ādažu novada pašvaldības pirmsskolas izglītības nodrošināšanas funkcijas īstenošanas kārtība” izpilde un tiek veikta atbilstoši fizisko personu datu aizsardzību regulējošo normatīvo aktu prasībām. |
| Apliecinu, ka norādītās ziņas ir patiesas\*: |  |
| *(pilnvarotās personas paraksts)* |
| Datums: | Laiks: | Paraksts: |
| *(reģistrācijas datums, laiks, aizpilda pilnvarotā persona)* | *(VPVKAC darbinieka paraksts)* |

PASKAIDROJUMA RAKSTS

**Ādažu novada pašvaldības 2025. gada 27. februāra saistošajiem noteikumiem**

**Nr. 8/2025 “Bērnu reģistrācijas, uzņemšanas un atskaitīšanas kārtība Ādažu novada pašvaldības izglītības iestādēs, kurās īsteno pirmsskolas izglītības programmas”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Saistošo noteikumu "Ādažu novada pašvaldības pirmsskolas izglītības nodrošināšanas funkcijas īstenošanas kārtība" (turpmāk – Saistošie noteikumi) mērķis ir noteikt pirmsskolas vecuma bērnu reģistrācijas kārtību rindā un izslēgšanas kārtību no rindas, uzņemšanas kārtību Ādažu novada pašvaldības dibinātās pirmsskolas izglītības iestādēs, vispārējo izglītības iestāžu pirmsskolas grupās.
	2. [Pašvaldību likuma](https://likumi.lv/ta/id/336956-pasvaldibu-likums) [4. panta](https://likumi.lv/ta/id/336956-pasvaldibu-likums#p4) pirmās daļas 4. punkts nosaka pašvaldības autonomo funkciju gādāt par iedzīvotāju izglītību, tostarp nodrošināt iespēju obligāto izglītību un gādāt par pirmsskolas izglītības, profesionālās ievirzes izglītības, interešu izglītības un pieaugušo izglītības pieejamību, tā paša panta otrā daļa noteic, ka pašvaldība autonomās funkcijas pilda atbilstoši ārējiem normatīvajiem aktiem un noslēgtajiem publisko tiesību līgumiem.
	3. Saskaņā ar [Izglītības likuma](https://likumi.lv/ta/id/50759-izglitibas-likums) [17. panta](https://likumi.lv/ta/id/50759-izglitibas-likums#p17) pirmo daļu katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā izglītības iestādē. Saskaņā ar [Vispārējās izglītības likuma](https://likumi.lv/ta/id/20243-visparejas-izglitibas-likums) [21. pantu](https://likumi.lv/ta/id/20243-visparejas-izglitibas-likums#p21) vietējās pašvaldības savā administratīvajā teritorijā nodrošina vienlīdzīgu pieeju pirmsskolas izglītības iestādēm bērniem no pusotra gada vecuma. Tā paša likuma [26. panta](https://likumi.lv/ta/id/20243-visparejas-izglitibas-likums#p26) pirmā daļa noteic, ka pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot [Izglītības likuma](https://likumi.lv/ta/id/50759-izglitibas-likums) un citu likumu noteikumus.
	4. Ādažu novada pašvaldībā ir spēkā 2022. gada 26.aprīļa saistošie noteikumi Nr. 26. janvāra saistošie noteikumi Nr. 4/2022 " Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās". Ņemot vērā, ka grozījumi sastāda vairāk kā 50 % no noteikumu apjoma, ir lietderīgi izdot jaunus saistošos noteikumus (turpmāk – Noteikumi).
	5. Jauno noteikumu izdošanas mērķis ir izveidot apvienotu Ādažu novada rindu, nesadalot pa pagastiem, tādējādi rindas kārtība būs vienlīdzīga visās pašvaldības pirmsskolas izglītības iestādēs (noteikumu 20. punkts).
	6. Ar Noteikumu pieņemšanu pašvaldībā bērnu uzņemšanu pašvaldības pirmsskolas izglītības iestādēs (turpmāk – PII) jautājumu risināšanu turpmāk organizēs Centrālās pārvaldes Izglītības un jaunatnes nodaļa (turpmāk – IJN) sadarbībā ar PII vadītājiem. Līdz šim atsevišķus lēmumus pieņēma pašvaldības domes izveidota Bērnu uzņemšanas pirmsskolas izglītības iestādēs komisija.
	7. Atšķirībā no iepriekšējā regulējuma, noteikumos tiek paredzēti papildu gadījumi, kad bērni tiek uzņemti PII ārpus kārtas: ja bērns sasniedzis vecumu, no kāda uzņem iestādē un bērna vai pārstāvja deklarētā dzīvesvieta ir Ādažu novada administratīvajā teritorijā un bērna nepilngadīgam brālim/māsai ir noteikta invaliditāte, kā arī dvīņiem vai vairākiem vienās dzemdībās dzimušiem bērniem nodrošina vietu vienā iestādē.
	8. Lai nodrošinātu tiesiskās paļāvības principa ievērošanu attiecībā uz tiem bērniem, kas reģistrēti uzņemšanai līdz jauno noteikumu spēkā stāšanās dienai, noslēguma jautājumos tiek paredzēts, ka Noteikumu nodaļas, kas reglamentē bērnu reģistrācijas, izslēgšanas un uzņemšanas kārtību iestādēs, stāsies spēkā no 2026. gada 1. janvāra. Bērniem, kuri reģistrēti reģistrā pirms šo noteikumu spēkā stāšanās, tiek saglabāts pirmreizējās reģistrācijas datums.
	9. Līdz 2026. gada 1. janvārim Pašvaldības Centrālās pārvaldes Izglītības un jaunatnes nodaļas vadītājs veiks Ādažu novada pašvaldības domes 2022. gada 26. janvāra saistošajos noteikumos Nr. 4/2022 “Par pirmsskolas vecuma bērnu reģistrāciju, uzņemšanu un atskaitīšanu Ādažu novada pašvaldības pirmsskolas izglītības iestādēs un vispārējo izglītības iestāžu pirmsskolas grupās” Bērnu uzņemšanas pirmsskolas izglītības iestādēs komisijai deleģētās funkcijas.
	10. Iepriekšējais regulējums paredzēja, ka bērnus ar prioritāti “Karavīra bērns” uzņem visās iestādēs pieteikumu reģistrācijas secībā, tajā skaitā, Kadagas pirmsskolas izglītības iestādē “Mežavēji” (turpmāk – KPII) ne mazāk kā 120 bērnus. Jaunais regulējums noteikts, ja KPII ir saņemts mazāks pieteikumu skaits par šajā punktā minēto, uz atlikušajām vietām var uzņemt bērnus bez prioritātes “Karavīra bērns” šajos noteikumos noteiktā kārtībā. Jauno noteikumu 7. punkta kontekstā tiek precizēts, ka priekšrocība bērna uzņemšanai iestādēs ir attiecināma uz [Militārā dienesta likuma](https://likumi.lv/ta/id/63405-militara-dienesta-likums) [53. pantā](https://likumi.lv/ta/id/63405-militara-dienesta-likums#p53), [Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma](https://likumi.lv/ta/id/138750-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-dienesta-gai...%22%20%5Ct%20%22_blank) [43.1pantā](https://likumi.lv/ta/id/138750-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-dienesta-gai...#p43_1) u.c. ārējos normatīvajos aktos noteiktajām amatpersonām – Karavīriem.
 |
| 1. **Fiskālā ietekme uz pašvaldības budžetu**
	1. Noteikumu īstenošanas fiskālās ietekmes prognoze uz pašvaldības budžetu:
		1. samazina vai palielina ieņēmumu daļu – nav attiecināms;
		2. samazina vai palielina izdevumu daļu:
			1. sistēmas uzturētāja SIA “ZZ Dats” pakalpojumu aptuvenās izmaksas (~40h) ir 2800 *euro* bez PVN. Darbietilpības novērtējumā iekļautas šādas pozīcijas:
				1. Iestatījumu un prioritāšu izmaiņas/deaktivizēšana (teritoriālā prioritāte, atliktā uzņemšana);

2.1.2.1.2. Uzņemšanas hierarhijas labojums (teritorijas izņemšana);2.1.2.1.3. Tekstu izmaiņa (uzaicinājuma vēstule);2.1.2.1.4. Jaunā izstrāde (e-adreses izmantošana, atgādinājuma izstrāde (automatizēta izsūtīšana), web izmaiņas visvaris un epakalpojumi Saziņas kanāli (eadreses pazīme, deklarētās adreses pazīmes izņemšana), automātiska pieteikumu anulēšana.* + - 1. atsakoties no Bērnu uzņemšanas komisijas, tiks ietaupīti apmēram 270 *euro* gadā.
	1. Informācija par nepieciešamajiem resursiem sakarā ar jaunu institūciju vai darba vietu veidošanu un esošo institūciju kompetences paplašināšanu, lai nodrošinātu noteikumu izpildi  *-* paredzams, ka Centrālās pārvaldes Izglītības un jaunatnes nodaļā un pirmsskolas izglītības iestādēs nav nepieciešami papildu darbinieki un citi resursi noteikumu administrēšanai.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**
	1. Sociālā ietekme – plānots, ka noteikumi pozitīvi ietekmēs sabiedrību. Šie noteikumi izstrādāti, lai veicinātu vienotu pieeju bērnu reģistrēšanai pirmsskolu reģistrā. Noteikumu tiesiskais regulējums atsevišķām mērķgrupām radīs jaunas tiesības (skat. Noteikumu 26.2.2.- 26.2.4.), bet pamatā Noteikumi nodrošinās vienlīdzīgas iespējas pretendēt uz pašvaldības nodrošinātajām vietām pirmsskolas izglītības iestādēs.
	2. Ietekme uz vidi – noteikumu īstenošana neradīs ietekmi uz vidi.
	3. Ietekme uz iedzīvotāju veselību – nav attiecināms.
	4. Ietekme uz uzņēmējdarbības vidi pašvaldības teritorijā – nav attiecināma.
	5. Ietekme uz konkurenci – noteikumiem nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
	1. Noteikumu izpildi nodrošinās IJN, sadarbībā ar PII vadītājiem.
	2. IJN un PII vadītāju pieņemtos lēmumus un faktisko rīcību var apstrīdēt Administratīvo aktu strīdu komisijā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.
	3. Administratīvo aktu strīdu komisijas pieņemtos lēmumus var pārsūdzēt tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.
	4. Galvenie administratīvo procedūru posmi un privātpersonām veicamās darbības noteiktas ir šādas: - lai reģistrētu pieteikumu reģistrācijai bērna uzņemšanai iestādē, vecāks elektroniski – interneta vietnē [www.epakalpojumi.lv](http://www.epakalpojumi.lv) reģistrē bērnu vai iesniedz iesniegumu Ādažu novada Valsts un pašvaldības vienotā klientu apkalpošanas centra kontaktpunktos, vai valsts pārvaldes pakalpojumu portālā www.latvija.gov.lv, nosūtot to uz pašvaldības oficiālo elektronisko adresi.
	5. Administratīvo procedūru izmaksas- nav paredzētas.
 |
| 1. **Ietekme uz pašvaldības funkcijām un cilvēkresursiem**
2. Noteikumi izstrādāti Pašvaldību likuma 4. panta pirmās daļas 4. punktā noteiktās pašvaldības funkcijas izpildei.
3. Noteikumu izpildes nodrošināšanai nav nepieciešams veidot jaunas pašvaldības institūcijas darba vietas vai paplašināt esošo institūciju kompetenci.
 |
| 1. **Informācija par izpildes nodrošināšanu**
	1. Pašvaldības cilvēkresursi, kas tiks iesaistīti Noteikumu īstenošanā, ir Valsts un pašvaldības vienotā klientu apkalpošanas centra darbinieki (pieņemot iesniegumus par bērna reģistrāciju rindā), IJN darbinieki (pārbaudot un aktualizējot pamatu bērna iekļaušanai reģistrā, lēmumu pieņemšana par vietas piešķiršanu bērnam iestādē, tai skaitā uzņemšanu ārpus kārtas, pieņemot iesniegumus par PII maiņu, pamatojoties uz vecāku iesniegumu), PII vadītāji (nosakot uzņemamo bērnu skaitu PII katrā grupā, pieņemot lēmumu par bērna atskaitīšanu no PII, pieņemot lēmumu par PII maiņu). Lēmuma apstrīdēšanas gadījumā – Administratīvo aktu strīdus komisija, kuras sastāvā ir deputāti, izpilddirektors un Centrālās pārvaldes darbinieki.
 |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
2. Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša. Noteikumi paredz sniegt lielāku atbalstu Ādažu novada mazaizsargātām iedzīvotāju grupām – ģimenēm, kurās ir bērni ar invaliditāti.
 |
| 1. **Izstrādes gaitā veiktās konsultācijas ar privātpersonām un institūcijām**
2. Noteikumu izstrādes procesā notika konsultācijas ar pašvaldības institūcijām. Atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.) nenotika.
3. Konsultācijām tika izmantots šāds sabiedrības līdzdalības veids: pēc noteikumu izskatīšanas domes 02.10.2024. Izglītības, kultūras, sporta un sociālā komitejā (turpmāk – IKSS), to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālajā tīklā - pašvaldības *Facebook* kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
4. Publikācijā noteiktajā termiņā – no 03.10.2024. līdz 17.10.2024. tika saņemti šādi biedrības “Ādažu dižģimenes” priekšlikumi vai ieteikumi, kuri tika izskatīti IKSS komitejā 06.11.2024. Netika atbalstīti šādi priekšlikumi:

8.3.1. *Priekšlikums novada daudzbērnu ģimeņu bērnus iekļaut pirmskolas izglītības PII rindas uzņemšanā prioritārā kārtībā, tādejādi tiktu aizsargātas daudzbērnu ģimeņu intereses.*29.12.2015. stājās spēkā grozījumi Bērnu tiesību aizsardzības likumā, paredzot precizēt līdzšinējo daudzbērnu ģimenes definīciju un papildinot atbalstu klāstu šādām ģimenēm. Likumprojekta sākotnējās ietekmes novērtējuma ziņojumā (anotācijā) tiesību akta projekta izstrādes nepieciešamība pamatota ar sabiedrībā vairākkārt izskanējušo viedokli, ka ir nepieciešams ieviest dažāda veida pasākumus nabadzības mazināšanai un monetārās politikas maiņai, mazinot ienākumu nevienlīdzību un samazinot bērnu nabadzību, ieviešot papildu atbalsta pasākumus tieši daudzbērnu ģimenēm, lai mazinātu to lielo nabadzības risku. Tā ietvaros vēl aizvien tiek papildināti un uzlaboti valsts un pašvaldību sociālo garantiju un atbalsta pasākumi, kā arī privāto uzņēmumu nodrošinātie atbalsta pasākumi un lojalitātes programmas. 2014.gada otrajā pusē SIA „Hannu Pro” sadarbībā ar Sabiedrības integrācijas fondu uzsāka īstenot projektu, kas paredz Latvijas daudzbērnu ģimenēm piešķirt daudzbērnu ģimenes kartes – Goda ģimenes apliecība “3+ Ģimenes karte”, kas dotu tiesības daudzbērnu ģimenes locekļiem pretendēt uz atbalstu, t.sk., valsts un pašvaldības iestāžu, juridisko un fizisko personu sniegtajiem pakalpojumiem piemērojamo atvieglojumu un atlaidi.No otras puses, Bērnu tiesību aizsardzības likuma 6. panta pirmā daļa nosaka, ka tiesiskajās attiecībās, kas skar bērnu, bērna tiesības un intereses ir prioritāras, savukārt 11. panta pirmā daļa – ka valsts nodrošina visiem bērniem vienādas tiesības un iespējas iegūt izglītību atbilstoši katra spējām. Vispārējās izglītības likuma 26. panta pirmās daļas un Izglītības likuma 17. panta pirmās daļas izpratnē, pašvaldību vispārējās pirmsskolas izglītības iestādēs izglītojamos uzņem izglītības iestādes dibinātāja noteiktajā kārtībā, ievērojot Izglītības likuma un citu likumu noteikumus un katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē.Izvērtējot priekšlikumu un iepriekšminēto tiesisko regulējumu, dome secināja, ka šobrīd nav samērīgi un lietderīgi noteikt uzņemšanas prioritāti PII daudzbērnu ģimenēm, jo tas būtiski samazina iespēju PII uzņemt bērnus no 1-2 bērnu ģimenēm. Balstoties uz Dzimtsarakstu nodaļas datiem par daudzbērnu un 1-2 bērnu ģimenēm, starp bērniem, kas ir dzimuši laikā no 01.01.2018. līdz 2024.gada oktobra vidum, daudzbērnu ģimenes ietver 73%. Vienlīdzīgas tiesības tikt uzņemtam PII ir svarīgi nodrošināt visām ģimenēm. 8.3.2. *Priekšlikums daudzbērnu ģimenēm, sākot no trešā bērna, rast iespēju nodrošināt māsu/brāļu prioritātes vietu kādā jau apmeklētā PII, tas izslēgtas situācijas, kad katrs bērns tiek uzņemts citā PII. Šī gada sākumā ir veikta aptauja par pašvaldības atbalstu daudzbērnu ģimenēm un šo kā nozīmīgu faktoru ir atzīmējušas daudzas ģimenes, kam šāda situāciju ievērojami apgrūtina ikdienu, jo nākas tērēt aptuveni stundu katru rītu un vakaru, lai izvadātu bērnus uz dažādām iestādēm.*  Priekšlikums netika atbalstīts, pamatojoties uz paskaidrojuma raksta 8.3.1. punktā ietverto argumentāciju. Jautājums par attiecīgās prioritātes iekļaušanu saistošajos noteikumos tiks skatīts atkārtoti, darbu uzsākot jaunai PII. *8.3.3. uzņemšana PII un grupu komplektēšana veicama operatīvāk, lai augustā būtu jau zināms, vai bērns ir uzņemts pašvaldības PII vai jāslēdz līgums ar privāto PII. Līguma slēgšana ar privāto PII bieži saistīta ar papildus izdevumiem, kas netiek atgriezti, ja līgums tiek lauzts. Risinājums varētu būt atbilde sniegšanas laika saīsināšana, uzņemšanas sākšana savlaicīgāk, kā arī kopā ar e-pastu varētu nosūtīt arī informatīvu sms (īsziņu), ja nav iespējams vecākus sazvanīt.* Priekšlikums nav atbalstāms. Īsziņas nosūtīšana nav iespējama, jo tāda pakalpojuma sistēmas uzturētājam SIA “ZZ Dats” šobrīd nav. Domes ieskatā, vecākiem ir jābūt sazvanāmiem. Ātrāka grupu nokomplektēšana būs, ieviešot šos noteikumus. Ja nebūs vairs pagastu prioritātes, tad atteikuma gadījumā uzreiz iestāsies atliktā uzņemšana.8.4. Priekšlikums veikt skaidrojošu, informatīvu kampaņu vecākiem par prioritāro PII izvēli tika atzīts par atbalstāmu, bet tādu, kas nav regulējams ar šiem noteikumiem. Tika atbalstīti priekšlikumi publicēt pārskatāmu rindu uz konkrētajām PII un uzņemamo bērnu skaitu, lai palīdzētu vecākiem redzēt situāciju, izdarīt izvēles un pieņemt lēmumus, bērna vietu uzņemšanas reģistrā noteikt bērna dzimšanas gada ietvaros, kārtojot secīgi vienā kalendāra gadā dzimušo bērnu pieteikumus atbilstoši iesniegšanas datumiem, veikt labojumu 37.punktā, nosakot, ka iestādes maiņa ir pieļaujama, ja vecākiem ir nosūtīts uzaicinājums, vai bērns ir uzņemts iestādē.8.5. Iesniegtie priekšlikumi pirms izskatīšanas IKSS tika izskatīti Bērnu uzņemšanas komisijā, kuras sastāvā ir arī iedzīvotājs. 8.6. Pēc atkārtotas noteikumu izskatīšanas domes 05.02.2025. IKSS, to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālajā tīklā - pašvaldības *Facebook* kontā.8.7. Publikācijā noteiktajā termiņā – no 11.02.-26.02.2025. tika saņemti divi iedzīvotāju priekšlikumi – uzlabot rindas uzskaiti, lai vecākiem būtu saprotams, kurā vietā bērns ir konkrētā PII, kā arī rast risinājumu situācijai, kad bērni no vienas ģimenes tiek uzņemti vienā PII. Vieta rindā tiek noteikta, atlasot visus aktīvos pieteikumus attiecīgajā dzimšanas gadā un sakārtojot tos augošā secībā atbilstoši pieteikuma reģistrācijas datumam un laikam. Tā ir rinda uz visām iestādēm kopumā. Līdz ar to sava bērna vietu rindā vecāki var redzēt tikai sava bērna dzimšanas gada ietvaros, bet ne konkrēti uz izvēlētajām iestādēm. Šobrīd programmas tehniskais uzturētājs nevar nodrošināt tādu sistēmas funkcionalitāti, lai varētu attēlot katra bērna reālo vietu uz katru no izvēlētajām iestādēm. Attiecībā par brāļu/māsu prioritāti uzņemšanai līdzīgs priekšlikums attiecībā par daudzbērnu ģimenes bērniem tika izskatīts iepriekš un netika atbalstīts, pamatojums sniegts paskaidrojuma raksta 8.3.1. apakšpunktā.8.8. Cita veida saziņa un konsultācijas nav notikušas. |

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU